( 80 ) 
dict Sire, par lesquelles désirant de tout son pooir l'honneur de Dieu, notre 
créateur, aussy l’exaltation de la divine Majesté, et éviter aux erreurs et héré¬ 
sies de pluiseurs auteurs qui s’augmentoient journellement, grandement à la 
diminution de notre Saincte foy catholicque, au scandalle et détriment des 
bons chrétiens, et pour refréner la témérarité desdils héréticques, auroit par 
icelles ordonnances, lesquelles avoient esté publiées par diverses fois aux bre- 
tesques de ladicte ville et rafreschies et republiées à icelles bretesques de demy 
an à aultre selon lesdites ordonnances, adfîn que d’icelles nul ne puist pré¬ 
tendre ignorance, esté ordonné et deffendu entre aultres choses que nul ne 
s’advanchast de tenir ou permectre en sa maison ou aultrement conventi- 
culles, assemblées, ne de communicquier ou disputer de la Saincte Escripture, 
mesmement en matière doubtifve et difficille, ou lire à aultres ladicte Saincte 
Escripture ou preschier, s’ils ne fuissent théollogiens approuvés par université 
fameuse ou aultres ad ce admis par les ordinaires du lieu, sur peine que les 
contrevenans auxdictes ordonnances seroient exécutés par le feu, et ceulx non 
persistans, sy comme les hommes par l’espée, et les femmes par la fosse, et, 
avecq ce, confiscation de tous leurs biens. 
Veu aussy le procès de Pierre Bruslav, natif de Marsil-haut 1 , terre com¬ 
mune à six lieuwes de Luxembourg et de Metz en Loraine , et naguères 
demorant à Strasbourg, homme marvé pour la seconde fois v sy qu’il nous a dit 
et déclaré, amplement et meurement fait et demené tant par informations, 
interrogatoires et confessions dudit Pierres, librement, sans auculne cons- 
trainte, faites et pluiseurs fois reytérées en jugement par devant nous comme 
aultrement deuement, par lesquelles nous seroit et est souffissament apparu 
icelluy Pierres avoir, en contrevenant auxdites ordonnances et droit escript, 
venu de proppos délibéré de ladite ville de Strasbourg ès pays de pardechà 
à intention de suborner et séduire les bons, povres et simples chrestiens à 
perverse doctrine, et, sieuvant ce, auroit preschié, traictié et disputlé de ses 
mauldites et perverses doctrines héréticques et réprouvées, tant en pluiseurs 
maisons de cesdite ville et cité que ès villes de Lille, Vallenchiennes et ailleurs, 
et d’un mauvaix et héréticque coraige, et demorant pertinach en icelluy, erré 
et habusé contre le Saint Sacrement de l’autel et de la messe, ayant aussy 
soustenu exécrables, détestables, erronnées et faulses proppositions, sembla¬ 
blement en la saincte foy catholicque, ensemble contre les constitutions et 
eommandemens de Notre Mère Saincte Eglise et la puissance d’icelle, le tout 
plus au long contenu en sondit procès, en encourant par ledit Pierres ès 
peinés indites tant de droit que èsdites ordonnances de l’Empereur, notre dit 
Sire, faites sur la pugnition des infracteurs desdites ordonnances. 
Pourquoy, les choses considérées, en ensuyvant lesdites ordonnances et 
édicts fais et statués par l’Empereur, notre Sire, avons icelluy Pierres Bruslay 
1 Mercy-le-Haut. 
